CELEX: 32017R1136
Language: hu
Date: 2017-06-14 00:00:00
Title: A Bizottság (EU) 2017/1136 végrehajtási rendelete (2017. június 14.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Emmental de Savoie [OFJ])

27.6.2017   
            
            
               HU
            
            
               Az Európai Unió Hivatalos Lapja
            
            
               L 164/52
            
         A BIZOTTSÁG (EU) 2017/1136 VÉGREHAJTÁSI RENDELETE
   (2017. június 14.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Emmental de Savoie [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1107/96/EK bizottsági rendelet (2) alapján bejegyzett „Emmental de Savoie” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (2)
            
            
               2015. november 23-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, az „Emmental de Savoie” oltalom alatt álló földrajzi jelzésről szóló, a Francia Köztársaság Hivatalos Lapjában (Journal officiel de la République française) 2015. november 7-én közzétett, 2015. október 29-i kormányrendeletnek megfelelően 2017. december 31-ig tartó átmeneti időszakot engedélyeztek egy olyan, Franciaország területén székhellyel rendelkező gazdasági szereplőnek, amely teljesíti az említett cikkben foglalt feltételeket. A nemzeti felszólalási eljárás során e gazdasági szereplő, amely a kérelem benyújtását megelőzően legalább öt éven keresztül folyamatosan, jogszerűen forgalmazta az „Emmental de Savoie” terméket, kifogásolta a tejelő tehenek napi alaptakarmányában a zöld szálastakarmányok 50 %-os minimális tartalmát, amelyet évi legalább 150 napon át biztosítani kell, és jelezte, hogy bizonyos időre van szüksége ahhoz, hogy az előírásokhoz igazítsa a mezőgazdasági üzemét. Az érintett gazdasági szereplő a GAEC Le Seysselan, Vallod, 74910 SEYSSEL.
            
         
               (3)
            
            
               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.
            
         
               (4)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,
            
         ELFOGADTA EZT A RENDELETET:
   1. cikk
   Az „Emmental de Savoie” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, az „Emmental de Savoie” oltalom alatt álló földrajzi jelzésről a Francia Köztársaság Hivatalos Lapjában (Journal officiel de la République française) 2015. november 7-én közzétett, 2015. október 29-i kormányrendeletnek megfelelően engedélyezett átmeneti időszakban érvényes arra a gazdasági szereplőre, amely teljesíti az említett cikkben foglalt feltételeket.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 14-én.
      
         
            a Bizottság részéről,
         
         
            az elnök nevében,
         
         Phil HOGAN
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).
   
      (3)  HL C 64., 2017.2.28., 8. o.